На основу чл. 16, 24. и 33. Покрајинске скупштинске одлуке о покрајинској управи („Службени лист АПВ“, бр. 37/14 и 54/14 - др.одлука, 37/15 i 29/17), у вези са Законом о пољопривредном земљишту („Службени гласник РС“, бр. 62/06, 65/08 – др.закон, 41/09 и 112/15), Законом о подстицајима у пољопривреди и руралном развоју („Службени гласник РС“, бр. 10/13, 142/14, 103/15 и 101/16), и Покрајинском скупштинском одлуком о програму заштите, уређења и коришћења пољопривредног земљишта на територији АП Војводине у 2018. години („Службени лист АПВ“, бр. 57/17 и 3/18-исправка) и Пословником о раду комисије за израду конкурса и правилника и поступања по конкурсима расписаних у Покрајинском секретаријату за пољопривреду,водопривреду и шумарство, покрајински секретар за пољопривреду, водопривреду и шумарство (у даљем тексту: покрајински секретар) доноси

**ПРАВИЛНИК**

**О ДОДЕЛИ СРЕДСТАВА ЗА СУФИНАНСИРАЊЕ ИНВЕСТИЦИЈА У НАБАВКУ ОПРЕМЕ ЗА ЗАШТИТУ ОД ВРЕМЕНСКИХ НЕПОГОДА И ЕЛЕМЕНАТА ПОТРЕБНИХ ЗА ПОДИЗАЊЕ ПРОИЗВОДНИХ ЗАСАДА ВОЋАКА,ВИНОВЕ ЛОЗЕ И ХМЕЉА У 2018.ГОДИНИ**

**Опште одредбе**

Члан 1.

Правилником **о додели средстава за суфинансирање инвестиција у набавку опреме за заштиту од временских непогода и елемената потребних за подизање производних засада воћака,винове лозе и хмеља у 2018.години** (у даљем тексту: Правилник) прописују се намена бесповратних средстава, корисници средстава, обавезна документација која се подноси на конкурс, поступак додељивања бесповратних средства, поступање с непотпуним пријавама, критеријуми за доделу средстава, поступање с пријавама које немају минималан број бодова прописан Правилником, право приговора и поступање с приговорима, закључивање уговора с корисницима бесповратних средстава, обавезе корисника средстава и друга питања значајна за реализацију дела тачке II подтачка 3.1. Програма заштите, уређења и коришћења пољопривредног земљишта на територији Аутономне покрајине Војводине у 2018. години (у даљем тексту: Програм), који је саставни део Покрајинске скупштинске одлуке о програму заштите, уређења и коришћења пољопривредног земљишта на територији Аутономне покрајине Војводине у 2018. години(„Службени лист АПВ“, бр. 57/17).

Програм из става 1. овог члана усвојила је Скупштина АП Војводине, а Покрајински секретаријат за пољопривреду, водопривреду и шумарство (у даљем тексту: Покрајински секретаријат) задужен је за његову реализацију.

**Висина и начин доделе средстава**

Члан 2.

Тачком II, подтачке 3.1. Програма опредељено је **120.000.000,00 динара**, делом и за „ **Набавку опреме за заштиту од временских непогода и елемената потребних за подизање производних засада воћака,винове лозе и хмеља у 2018.години**”.

Средства ће се додељивати путем Kонкурса **о додели средстава за суфинансирање инвестиција у набавку опреме за заштиту од временских непогода и елемената потребних за подизање производних засада воћака,винове лозе и хмеља у 2018.години** (у даљем тексту: Конкурс) који се објављује у „Службеном листу АП Војводине” и у једном од гласила које покрива целу територију АП Војводине, као и на интернет страници Покрајинског секретаријата, а којим ће бити опредељен износ који се додељује.

Конкурс је отворен до утрошка средстава, закључно са 15.05.2018. године.

Документација поднета на Конкурс се не враћа.

Средства за подршку инвестиција према Правилнику и по Конкурсу додељују се бесповратно. Бесповратна средства за подршку инвестиција по овом конкурсу утврђују се у износу до 60% од укупно прихватљивих трошкова инвестиције.

За подносиоце пријава: физичка лица и предузетнике, чија је инвестиција на подручју са отежаним условима рада у пољопривреди, лица млађа од 40 година,жене, физичка лица и овлашћено лице у правном лицу, бесповратна средства за подршку инвестиција по овом конкурсу утврђују се у износу до 70% од укупно прихватљивих трошкова инвестиције.

Приликом обрачуна узима се вредност инвестиције без пореза на додату вредност (ПДВ). Максимални износ бесповратних средстава по једној пријави не може прећи 7.000.000,00 динара.

**Намене за које се могу користити бесповратна средства**

Члан 3.

1.

1. **Набавку елемената система за противградну заштиту с наслоном** за воћарску производњу на површини до 4,99 хектара (јабучасто, коштичаво и језграсто воће).

Максимални износ бесповратних средстава по једном хектару површине износе највише 800.000,00 динара, а максимално до 4,99 хектара, односно до 3.992.000,00 динара.

* + случају да је подносилац пријаве физичко лице и предузетник, чија је инвестиција на подручју са отежаним условима рада у пољопривреди, лица млађа од 40 година жене, физичка лица и овлашћено лице у правном лицу – максимални износ подршке је до 880.000,00 динара по хектару, односно до 4.391.000,00 динара за 4,99 хектара .

1.2. **Набавка елемената система за противградну заштиту (без наслона – стубова)** за воћарску производњу на површини до 4,99 хектара (јабучасто, коштичаво, језграсто воће). Максимални износ бесповратних средстава по једном хектару површине износе највише 480.000,00 динара, а максимално до 4,99 хектара, односно до 2.395.000,00 динара.

У случају да је подносилац пријаве физичко лице и предузетник, чија је инвестиција на подручју са отежаним условима рада у пољопривреди, лица млађа од 40 година жене, физичка лица и овлашћено лице у правном лицу – максимални износ подршке јесте до 530.000,00 динара по хектару, односно до 2.645.000,00 динара за 4,99 хектара.

* 1. **Набавку елемената система за противградну заштиту с наслоном** за воћарску производњу на површини до 1,99 хектара (боровница и хмељ).

Максимални износ бесповратних средстава по једном хектару површине износе највише 800.000,00 динара, а максимално до 1,99 хектара, односно до 1.592.000,00 динара.

* + случају да је подносилац пријаве физичко лице и предузетник, чија је инвестиција на подручју са отежаним условима рада у пољопривреди, лица млађа од 40 година, жене, физичка лица и овлашћено лице у правном лицу – максимални износ подршке је до 880.000,00 динара по хектару, односно до 1.751.200,00 динара за 1,99 хектара.

1.4. **Набавка елемената система за противградну заштиту (без наслона – стубова)** за воћарску производњу на површини до 1,99 хектара (боровница и хмељ). Максимални износ бесповратних средстава по једном хектару површине износе највише 480.000,00 динара, а максимално до 1,99 хектара, односно до 955.200,00 динара.

У случају да је подносилац пријаве физичко лице и предузетник, чија је инвестиција на подручју са отежаним условима рада у пољопривреди, лица млађа од 40 година, жене, физичка лица и овлашћено лице у правном лицу – максимални износ подршке јесте до 530.000,00 динара по хектару, односно до 1.054.700,00 динара за 1,99 хектара.

2.

1. **Набавка елемената система за противградну заштиту с наслоном** за воћарску производњу на површини до 1,99 хектара (јагодичасто, бобичасто воће,винову лозу).

Максимални износ бесповратних средстава по једном хектару површине износе највише 696.000,00 динара, а максимално до 1,99 хектара, односно до 1.385.000,00 динара.

У случају да је подносилац пријаве физичко лице и предузетник, чија је инвестиција на подручју са отежаним условима рада у пољопривреди, лица млађа од 40 година жене, физичка лица и овлашћено лице у правном лицу – максимални износ подршке је до 765.000,00 динара по хектару, односно до 1.522.000,00 динара за 1,99 хектара.

2.2. **Набавка елемената система за противградну заштиту (без наслона – стубова)** за воћарску производњу на површини до 1,99 хектара (јагодичасто, бобичасто воће, винову лозу и хмељ). Максимални износ бесповратних средстава по једном хектару површине износе највише 378.000,00 динара, а максимално до 1,99 хектара, односно до 752.000,00 динара.

У случају да је подносилац пријаве физичко лице и предузетник, чија је инвестиција на подручју са отежаним условима рада у пољопривреди, лица млађа од 40 година жене, физичка лица и овлашћено лице у правном лицу – максимални износ подршке је до 415.000,00 динара по хектару, односно до 830.000,00 динара за 1,99 хектара.

1. **Набавка стубова за подизање засада на површини до 4,99 хектара**

(јабучасто, коштичаво, и језграсто воће).

Максимални износ бесповратних средстава по једном хектару површине износе највише 330.000,00 динара, а максимално до 4,99 хектара, односно до 1.647.000,00 динара.

У случају да је подносилац пријаве физичко лице и предузетник, чија је инвестиција на подручју са отежаним условима рада у пољопривреди, лица млађа од 40 година жене, физичка лица и овлашћено лице у правном лицу – максимални износ подршке је до 363.000,00 динара по хектару.

**3.1 Набавка стубова за подизање засада на површини до 1,99 хектара** за воћарску производњу (јагодичасто, бобичасто воће, винову лозу и хмељ).

Максимални износ бесповратних средстава по једном хектару површине износе највише 330.000,00 динара, а максимално до 1,99 хектара, односно до 657.000,00 динара.

У случају да је подносилац пријаве физичко лице и предузетник, чија је инвестиција на подручју са отежаним условима рада у пољопривреди, лица млађа од 40 година жене, физичка лица и овлашћено лице у правном лицу – максимални износ подршке је до 363.000,00 динара по хектару.

 4.

4.1. **Набавку жица за ограђивање парцела**

Максимални износ бесповратних средстава за набавку поцинковане жице за ограду по једном хектару површине износе највише 87.000,00 динара, а максимално до 4,99 хектара, односно до 434.000,00 динара.

У случају да је подносилац пријаве физичко лице и предузетник, чија је инвестиција на подручју са отежаним условима рада у пољопривреди, лица млађа од 40 година жене, физичка лица и овлашћено лице у правном лицу – максимални износ подршке је до 95.700,00 динара по хектару.

* + 1. **Набавку стубова за ограду**

Максимални износ бесповратних средстава за набавку стубова за ограду по једном хектару површине износе највише 76.800,00 динара, а максимално до 4,99 хектара, односно до 384.000,00 динара.

У случају да је подносилац пријаве физичко лице и предузетник, чија је инвестиција на подручју са отежаним условима рада у пољопривреди, лица млађа од 40 година жене, физичка лица и овлашћено лице у правном лицу – максимални износ подршке је до 84.500,00 динара по хектару.

4.3**. Набавка жица за ограђивање парцела** за производњу на површини до 1,99 хектара (боровница и хмељ). Максимални износ бесповратних средстава по једном хектару површине износе највише 87.000,00 динара, а максимално до 1,99 хектара, односно до 173.130,00 динара.

* + случају да је подносилац пријаве физичко лице и предузетник, чија је инвестиција на подручју са отежаним условима рада у пољопривреди, лица млађа од 40 година, жене, физичка лица и овлашћено лице у правном лицу – максимални износ подршке је до 95.700,00 динара по хектару, односно до 190.443,00 динара за 1,99 хектара.

4.4. **Набавка стубова за ограду** за производњу на површини до 1,99 хектара (боровница и хмељ). Максимални износ бесповратних средстава по једном хектару површине износе највише 76.800,00 динара, а максимално до 1,99 хектара, односно до 152.832,00 динара.

У случају да је подносилац пријаве физичко лице и предузетник, чија је инвестиција на подручју са отежаним условима рада у пољопривреди, лица млађа од 40 година, жене, физичка лица и овлашћено лице у правном лицу – максимални износ подршке јесте до 84.500,00 динара по хектару, односно до 168.155,00 динара за 1,99 хектара

1. **Набавку система против смрзавања „anti-frost“**

5.1. Максимални износ бесповратних средстава за набавку анти фрост система по једном хектару површине износе највише 370.000,00 динара, а максимално до 4,99 хектара, односно до 1.846.000,00 динара.

У случају да је подносилац пријаве физичко лице и предузетник, чија је инвестиција на подручју са отежаним условима рада у пољопривреди, лица млађа од 40 година жене, физичка лица и овлашћено лице у правном лицу – максимални износ подршке је до 407.000,00 динара по хектару, односно до 2.031.000,00 динара.

5.2. **Набавку система против смрзавања „anti-frost“** за производњу на површини до 1,99 хектара (боровница и хмељ).

Максимални износ бесповратних средстава за набавку анти фрост система по једном хектару површине износе највише 370.000,00 динара, а максимално до 1,99 хектара, односно до 736.300,00 динара.

У случају да је подносилац пријаве физичко лице и предузетник, чија је инвестиција на подручју са отежаним условима рада у пољопривреди, лица млађа од 40 година, жене, физичка лица и овлашћено лице у правном лицу – максимални износ подршке је до 407.000,00 динара по хектару, односно до 809.930,00 динара.

Подносилац пријаве може поднети само једну пријаву која може да обухвати више тачака, али максимално до 7.000.000,00 динара.

Приликом разматрања поднетих пријава за остваривање бесповратних средстава, неће се признавати инвестиције и купљена опрема пре 01.01.2018. године, што мора бити документовано рачунима са спецификацијом опреме, отпремницама, изводима из банке, гарантним листовима, царинским декларацијама, уколико је реч о опреми из увоза, и другим доказима, који носе датум након 01.01.2018. године.

Након поднесене Конкурсне документације,неће се прихватати измене или допуне исте (предрачуни/рачуни).

Бесповратна средства која се додељују по Конкурсу, не могу се користити за:

* инвестиције реализоване пре 01.01.2018. године, као ни за опрему купљену пре тог датума;
* порезе, укључујући и порез на додату вредност;
* плаћање путем компензације и цесије;
* промет између повезаних лица;
* новчане, финансијске казне и трошкове парничног поступка;
* трошкове банкарске провизије;
* трошкове премера и геодетских снимања;
* трошкове доставе и постављања система противградне мреже;
* трошкове за куповину половне опреме и материјала;
* доприносе у натури;
* царинске и друге трошкове.

Право учешћа на конкурсу

Члан 4.

Право на подстицаје остварују лица која су уписана у Регистар пољопривредних газдинстава и налазе се у активном статусу, и то:

1. физичко лице:

- носилац регистрованог комерцијалног породичног пољопривредног газдинства,

- предузетник носилац регистрованог комерцијалног породичног пољопривредног газдинства.

2. правно лице:

- привредно друштво,

- земљорадничка задруга.

Привредно друштво може остварити право на подстицаје ако је разврстано у микро и мало правно лице, у складу са законом којим се уређује рачуноводство.

**Услови за учешће на конкурсу**

Члан 5.

Услови за учешће на конкурсу јесу :

За физичка лица и правна лица:

* 1. регистровано пољопривредно газдинство мора бити уписано у Регистар пољопривредних газдинства и да се налази у активном статусу, и да за набавку опреме која се додељују по овом конкурсу, има максимално до 4,99 хектара (јабучасто,језграсто,коштичаво воће,боровница и хмељ)уписаних у Управи за трезор на којима постоји производња воћа,односно максимално до 1,99 хектара (јагодичасто,бобичасто воће,винову лозу) уписаних у Управи за трезор на којима постоји производња наведених врста воћа и грожђана дан подношења захтева у поменутом регистру;
	2. подносилац пријаве мора имати пребивалиште на територији јединице локалне самоуправе с територије АП Војводине, односно подносиоци пријаве правна лица морају имати седиште на територији јединице локалне самоуправе с територије АП Војводине, с тим што и место реализације инвестиције мора бити на територији јединице локалне самоуправе с територије АП Војводине;
	3. подносилац пријаве мора регулисати обавезе по решењима о накнадама за одводњавање/наводњавање закључно са 2017. годином;
	4. уверење о измиреним доспелим пореским обавезама закључно са 2017. годином за подносиоца пријаве (издато од стране надлежног органа јединице локалне самоуправе где се налази предметна инвестиција, ако се пребивалиште подносиоца пријаве налази на територији друге локалне самоуправе онда треба доставити напред наведено уверење и од те локалне самоуправе);
	5. подносилац пријаве мора измирити доспеле обавезе по уговорима о закупу државног пољопривредног земљишта закључно са 2017. годином уколико имају закључене овакве уговоре;

6. подносилац пријаве не сме да има неиспуњених уговорних обавеза према Покрајинском секретаријату као ни према Министарству пољопривреде, шумарства и водопривреде по основу раније потписаних уговора;

7. катастарске парцелe подносиоца пријаве на којима су подигнути производни засади морају бити у њиховом власништву или морају да на њима имају право закупа, односно коришћења на основу закљученог уговора са закуподавцем односно уступиоцем-физичким лицем или јединицом локалне самоуправе или црквом или манастиром или министарством надлежним за послове пољопривреде, с роком важења од најмање петнаест (15) година, с тим да је до истека уговора о закупу преостало најмање пет (5) година;

8. неће се прихватати збирна профактура/рачун набавке опреме. Профактура/рачун с којим се конкурише мора бити дефинисана у складу с површином која је предмет захтева ка давоацу средстава а највише до 4,99 хектара;

1. подносилац пријаве и добављач опреме не могу да представљају повезана лица у смислу члана 62. Закона о привредним друштвима („Службени гласник РС”, бр. 36/11 и 99/11 и 83/14 и 5/15);
2. плаћање се врши на текући рачун добављача или готовински, а плаћање путем компензације и цесије неће бити признато;
3. подносилац пријаве за инвестицију за коју подноси пријаву не сме користити подстицаје по неком другом основу (субвенције, подстицаји) за исту намену, односно иста инвестиција не сме бити предмет другог поступка за коришћење подстицаја, осим подстицаја у складу с посебним прописом којим се уређује кредитна подршка регистрованим пољопривредним газдинствима;

**Додатни услови за предузетнике:**

12. предузетник мора бити регистрован у Агенцији за привредне регистре;

Додатни услови за правна лица:

1. правно лице мора бити регистровано у Агенцији за привредне регистре;

 14. не сме бити покренут поступак стечаја и/или ликвидације;

 15. задруге морају имати обављену задружну ревизију;

 16. мора бити разврстано у микро и/или у мало правно лице у складу са Законом којим се уређује рачуноводство.

**СПЕЦИФИЧНИ УСЛОВИ КОНКУРСА**

* Корисник средстава, у зависности од врсте инвестиције остварује правo на суфинансирање инвестиције ако у Регистру има уписано воће у складу са шифарником биљне производње и ако је предмет инвестиције везан за производњу тог воћа.

Лице из става 1. овог члана остварује правo на суфинансирање инвестиције ако у Регистру има уписано до 1,99 ha јагодастог воћа и/или до 4,99 ha осталог воћа.

**Потребна документација**

Члан 6.

Документација која се подноси на Конкурс:

За физичка лица и правна лица:

1. читко попуњен образац пријаве са обавезним потписом и датумом, док је за правна лица обавезан печат подносиоца (са изјавом о прибављању докумената о којој се води службена евиденција);
2. фотокопија личне карте или очитана чипована лична карта за носиоца РПГ или овлашћеног лица у правном лицу;
3. оригинал извод из Регистра пољопривредних газдинстава за 2018. годину, који издаје Управа за трезор (прва страна РПГ извода са основним подацима о власништву за све катастарске парцеле на којима се реализује инвестиција (не старији од 30 дана од дана подношења захтева);
4. оверена фотокопија уговора о закупу пољопривредног земљишта на коме се поставља опрема која је предмет овог конкурса са закуподавцем физичким лицем (осим за чланове домаћинства који су уписани у извод регистрованог пољопривредног газдинства подносиоца пријаве) или јединицом локалне самоуправе или црквом или манастиром или министарством надлежним за послове пољопривреде, с роком важења од најмање петнаест (15) година, с тим да је до истека уговора о закупу преостало најмање пет (5) година;
5. Оригинал предрачун или рачун са спецификацијом опреме,

Спецификација опреме мора да садржи основне карактеристике опреме (подаци исказани у обрасцу пријаве морају бити исти као и у рачуну).

1. за опрему која се набавља с предрачуном – спецификација опреме, а коначан оригинал рачун мора бити идентичан предрачуну по износу, спецификацији и добављачу опреме, односно извођачу радова;
2. фотокопија гарантног листа за опрему за коју је то предвиђено важећим прописима;
3. царинска декларација за опрему из увоза (уколико је подносилац пријаве директни увозник) не старија од момента издавања рачуна (не старија од 01.01.2018. године);
4. доказ о регулисаној накнади за одводњавање/наводњавање (потврда ЈВП „Воде Војводине”) закључно са 2017. годином за подносиоца пријаве;
5. уверење о измиреним доспелим пореским обавезама закључно са 2017. годином за подносиоца пријаве (издато од стране надлежног органа јединице локалне самоуправе где се налази предметна инвестиција, ако се пребивалиште подносиоца пријаве налази на територији друге локалне самоуправе онда треба доставити напред наведено уверење и од те локалне самоуправе);
6. доказ о измиреним доспелим обавезама за закуп пољопривредног земљишта у државној својини (фотокопија уговора о закупу с Министарством пољопривреде, шумарства и водопривреде и доказ о уплати);
7. потписана изјава у оквиру обрасца пријаве да под материјалном и кривичном одговорношћу подносилац пријаве и добављач опреме не представљају повезана лица у смислу чланa 62. Закона о привредним друштвима;
8. изјава добављача и/или извођача радова да је опрема испоручена и да су радови изведени након 01.01.2018. године.

**Додатна обавезна документација за предузетнике:**

1. извод из Агенције за привредне регистре, с пореским идентификационим бројем;

**Додатна обавезна документација за правна лица:**

1. извод из Агенције за привредне регистре, с пореским идентификационим бројем;
2. потврда Агенције за привредне регистре о томе да над правним лицем није покренут поступак стечаја или ликвидације;
3. за задруге потврду овлашћеног Ревизијског савеза да задруга послује у складу са Законом о задругама, при чему се потврда издаје на основу коначног извештаја о обављеној задружног ревизији, не старијем од две године, у складу са Законом о задругама. Потврда не може да буде старија од месец дана од момeнта конкурисања;

 18. потврда Агенције за привредне регистре о томе да је правно лице разврстано у микро, мало или средње правно лице, у складу са Законом о рачуноводству („Службени гласник РС“, број 62/2013);

Уколико подносилац пријаве не достави потребну документацију наведену под тачкама 3,9,10,11,14,15,16,17 и 18. Покрајински секретаријат по службеној дужности од надлежних органа прибавља податке о чињеницама о којима се води службена евиденција у складу са законом који уређује општи управни поступак.

Уколико се опрема набавља из иностранства, подносилац пријаве обавезан је да достави документа преведена на српски језик. Документацију мора превести овлашћени судски тумач. Уколико је рачун/предрачун исказан у страној валути, неопходно је у обрасцу пријаве унети вредност опреме у динарској противвредности, обрачунатој по средњем курсу НБС,на дан издавања рачуна/предрачуна.

Покрајински секретаријат задржава право да од подносиоца пријаве затражи додатну документацију.

Даном подношења пријаве на конкурс сматра се дан пријема пријаве на писарницу Покрајинске Владе – такође, ако је пријава послата обичном пошиљком путем Поште, сматра се да је дан пријема пријаве датум пријема пријаве на писарници Покрајинске владе. Ако је пријава послата препорученом пошиљком, даном пријема сматра се дан слања пријаве препорученом пошиљком.

У току конкурса и након поднесене Конкурсне документације, неће се прихватати измена или допуна предрачуна/рачуна.

**Поступање с непотпуним пријавама**

Члан 7.

Подносиоци непотпуних пријава биће позвани да допуне документацију у року од 5 (пет) дана од дана пријема позива.Уколико подносиоци непотпуних пријава у року из претходног става не допуне документацију, пријава ће бити одбијена као непотпуна.

 Ако подносилац уз пријаву не достави контакт, односно телефон и мејл адресу, као и ако је документација подносиоца нејасна и неразумљива, Комисија није дужна указивати на недостатке већ ће записником констатовати да пријава подносиоца не испуњава услове за поступање и оцену.

Пријаве које су допуњене биће разматране тек након достављања документације која је тражена позивом из става 1. овог члана.

Комисија неће разматрати пријаве:

* које су поднела лица која немају право да учествују на Конкурсу;
* које су поднете након истека рока прописаног Конкурсом;
* које су поднете за инвестиције које нису предмет Конкурса.

**Одлучивање о додели бесповратних средстава**

Члан 8.

Поднете пријаве разматра и предлог за коначну одлуку о додели средстава даје Комисија за разматрање пријава (у даљем тексту: Комисија), коју је именовао Покрајински секретар за пољопривреду, водопривреду и шумарство (у даљем тексту: Покрајински секретар).

У складу с критеријумима дефинисаним Правилником, формира се бодовна листа на основу које се додељују бесповратна средства до утрошка средстава опредељених Конкурсом. Комисија утврђује листу подносилаца пријава који испуњавају услове на основу достављене документације, у складу с Конкурсом и Правилником.

По пријему конкурсне документације, а пре потписивања уговора, Покрајински секретаријат путем свог надлежног сектора налаже Пољопривредној стручној и саветодавној служби АП Војводине да утврди чињенично стање на терену (НУЛТА КОНТРОЛА).**У моменту нулте контроле инвестиција не сме бити започета.**

Покрајински Секретаријат задржава право да од подносиоца пријаве затражи додатну документацију; такође, Покрајински секретаријат може од пољопривредне инспекције Министарства пољопривреде и заштите животне средине,да тражи да се изврши контрола реализације предмета уговора,а посебно у случају рачуна и предрачуна које су издали добављачи опреме који нису у систему ПДВ-а и рачуна који су знатно изнад тржишне вредности.

Комисија има право да сваке две недеље разматра пријаве и да о томе сачини записник у ком ће навести укупан број поднетих пријава са приказом тражених средстава, прихватљиве пријаве са приказом бодова и износа, неприхватљиве пријаве разврстане по разлозима неприхватљивости (например непотпуне, мањак бодова итд.). Записник са предлогом одлуке и одлука доносе се најкасније у року од седам дана од завршетка конкурса по конкурсним линијама.

Предлогом одлуке о додели средстава утврђени су појединачни износи средстава по подносиоцу пријаве ком су одобрена средства и начин бодовања, а подносиоцима којима средства нису одобрена наводе се разлози одбијања/одбацивања.

Одлуку о додели средстава доноси Покрајински секретар на основу предлога Комисије.

 Одлука се објављује на званичном сајту Покрајинског секретаријата: [www.psp.vojvodina.gov.rs](http://www.psp.vojvodina.gov.rs)

**Критеријуми за доделу бесповратних средстава**

Члан 9.

Комисија даје предлог за доделу бесповратних средстава на основу поднете документације, критеријума и бодова прописаних овим чланом и то према табелама:

|  |  |  |
| --- | --- | --- |
| **Критеријум** | **Начин бодовања** | **Бодови** |
| Укупан број бодова | **145** |
| Подносилац захтева је физичко лице или овлашћено лице у правном лицу млађе од 40 година | да/не | 15/0 |
| Подносилац захтева је физичко лице или овлашћено лице у правном лицу је жена | да/не | 15/0 |
| Пољопривредно газдинство се налази на подручју са отежаним условима рада | да/не | 15/0 |
| Број чланова комерцијалног регистрованог пољопривредног газдинства/број чланова задруге | до 2 члана | 5 |
| 3 до 4 члана | 10 |
| од 5 чланова | 15 |
| Корисник је сертификован за органску производњу и/или производи сировину или готов производ са географским пореклом | да/не | 10/0 |
| Корисник је задруга или члан задруге | да/не | 10/0 |
| Подносилац захтева има одговарајуће стручно знање | искуство у производњи од најмање три године – уписан у РПГ | 5 |
| средња школа | 10 |
| факултет | 15 |
| Оцена одрживости инвестиције | ниска/средња/висока | 10/20/40 |
| Досадашње коришћење средстава Покрајинског секретаријата за пољопривреду, водопривреду и шумарство | први пут | 10 |
| други пут | 5 |
| трећи пут | 0 |
| Корисник средстава је одустао од инвестиције у претходном периоду | два пута | -5 |
| три пута | -10 |
| четири пута | -15 |

У складу с критеријумима, који су дефинисани Правилником, формира се бодовна листа на основу које се додељују бесповратна средства до утрошка опредељених Конкурсом. Пријаве на Конкурс које остваре број бодова мањи од 30% од укупног броја бодова - не улазе у даље разматрање Комисије.

**Поступање с пријавама које су одбијене/одбачене или нису у потпуности прихваћене**

Члан 10.

На основу одлуке Комисија сачињава, а Покрајински секретар доноси, решење са образложењем и поуком о правном средству за подносиоце пријава којима су пријаве одбијене/одбачене или нису у потпуности прихваћене на основу предлога одлуке.

**Право приговора**

Члан 11.

Поред наведених лица из члана 11. Правилника, право приговора има и сваки незадовољни подносилац пријаве, којем су одобрена средства на основу одлуке о додели средстава која је објављена на веб страни Покрајинског секретаријата.

Приговор се улаже Покрајинском секретару у року од три (3) дана од достављања појединачног решења, односно најкасније у року од 7 дана од дана објављивања на веб страни Покрајинског секретаријата.

Покрајински секретар одлучује о приговору у року од седам (7) дана од пријема приговора.

Покрајински секретар може да одбаци приговор као неблаговремен, недозвољен, поднет од стране неовлашћеног лица, да га усвоји у потпуности или делимично или да одбије приговор као неоснован.

О приговору се одлучује решењем.

**Коначна одлука**

Члан 12.

Коначну одлуку доноси Покрајински секретар, на основу донетих решења по основу евентуалних приговора, а која се објављује на веб страни Покрајинског секретаријата.

**Уговор о додели бесповратних средстава**

Члан 13.

Након доношења одлуке о додели бесповратних средстава, Покрајински секретар у име Покрајинског секретаријата закључује уговор о додели средстава с корисником, којим се регулишу права и обавезе уговорних страна.

Време закључења уговора јесте најкасније 30 дана од дана доношења одлуке о додели средстава. Корисник средстава је у обавези да – приликом потписивања уговора са Покрајинским секретаријатом о коришћењу средстава – достави меницу и меничну изјаву, а за правно лице – регистровану меницу с меничном изјавом, као средство обезбеђења да опрема неће бити отуђена у року од пет (5) година.

Рок за реализацију инвестиције јесте **45** дана од дана потписивања уговора.

**Исплата бесповратних средстава**

Члан 14.

Бесповратна средства исплаћују се након реализације инвестиције, односно након што корисник бесповратних средстава уради монтажу опреме и достави Покрајинском секретаријату следећу документацију:

* **извештај о наменском утрошку средстава (Прилог 2);**
* **оригинал рачун са спецификацијом опреме за набавку предметне инвестиције;**
* **отпремницу за набавку предметне инвестиције за коју је,у складу са посебним прописима,утврђена обавеза издавања отпремнице;**
* **доказ о извршеном плаћању предметне инвестиције и то потврду о преносу средстава и извод оверен од стране банке а у случају када је физичко лице извршило готовинско или плаћање картицом може доставити само фискални исечак - рачун;**
* **фотокопију уговора о кредиту, уколико је предметна инвестиција набављена путем кредита;**
* **фотокопију гарантног листа;**

Путем надлежног сектора, Покрајински секретаријат налаже Пољопривредној стручној и саветодавној служби АП Војводине да уради ЗАВРШНУ КОНТРОЛУ достављањем извештаја и записника Покрајинском секретаријату. Пре изласка на терен Пољопривредне стручне и саветодавне службе АП Војводине корисник бесповратних средстава ЈЕ У ОБАВЕЗИ да по завршетку инвестиције **ПОСТАВИ ТАБЛУ** на капију улаза у воћњак или на стуб опреме која је финансирана. **Модел табле се налази у** прилозима Конкурсне документације.

Бесповратна средства ће се исплаћивати у складу с приливом средстава у буџет АП Војводине.

**Обавезе корисника бесповратних средстава**

Члан 15. Корисник средстава по Конкурсу дужан је да:

1. опрему која је предмет инвестиције за коју је остварио подстицаје – користи у складу с предвиђеном наменом;

2. опрему која је предмет инвестиције за коју је остварио подстицаје – не отуђи и/или не даје другом лицу на употребу најмање пет година од дана исплате подстицаја;

3. сву документацију која је у вези са инвестицијом – чува најмање пет година од дана исплате подстицаја;

4. по завршетку инвестиције видљиво означи да је опрему која је предмет инвестиције суфинансирао Покрајински секретаријат.

Корисник бесповратних средстава по Конкурсу за ког се утврди да није поступао у складу са одредбама Конкурса и уговора, корисник који је Покрајинском секретаријату онемогућио да обави контролу односно корисник који је достављао нетачне податке, дужан је да врати примљени износ бесповратних средстава с припадајућом законском затезном каматом која се обрачунава од дана исплате бесповратних средстава до дана враћања средстава

**Праћење извршавања уговора**

Члан 16.

Административну контролу, односно испуњеност обавеза из уговора прати и контролише ресорни сектор у Покрајинском секретаријату.Провера стања на терену обавља се и у току пет (5) година након преноса средстава, осим за опрему чији је век експлоатације краћи од годину дана, а прати је овлашћени сектор Покрајинског секретаријата, путем извештаја и записника Пољопривредне стручне и саветодавне службе АП Војводине с терена.

**Завршне одредбе**

Члан 17.

Правилник ступа на снагу оног дана када га потпише покрајински секретар.

У Новом Саду,

Дана 15.03.2018.године

**ПОКРАЈИНСКИ СЕКРЕТАР**

**мр Вук В. Радојевић с.р**